फिर मेरी मालिश होती है। जैतुन, बादाम और नारियल के मिले-जुले तेल से. मम्मी अच्छे से कसरत करवाती है, फिर कुछ समय बाद गुनगुने पानी से नहलाती है फिर अच्छे से तैयार करती है. अब तक में काफ़ी थक चुका होता हूँ.. और लंच कर के सो जाता हूँ. हाँ ! आजकल मम्मी ने मुझे कपड़े में लपेटना बन्द कर दिया है और मैं आराम से फैल कर सो सकता हूँ. शाम को पापा के ऑफ़िस से आते आते में अपनी पूरी उर्जा के साथ तैयार हो जाता हूँ। पापा के साथ खूब मस्ती चलती है। कभी झूले में, कभी गोदी में.. आजकल मेरा ध्यान आवाज़ की तरफ़ जाता है। इसलिए मेरे सामने बहुत तरह के झुनझुने बजाये जाते हैं और मैं बहुत खुश होता हूँ। लुकाछिपी का खेल खेलते, झूला झूलते, और लोरी सुनते-सुनते रात ११ बजे तक सो जाता हूँ.